San Luis Río Colorado

San Luis Río Colorado estas unu el la 72 komunumoj de la meksika subŝtato Sonora, kiu estas la dua plej granda subŝtato de Meksiko kaj situas en la plej norda parto, kiu limas al Usono. La komunumo mem situas en la plej ekstrema okcidenta nordo de Sonora. La ĉefurbo de la komunumo estas San Luis Río Colorado, la kvina plej granda urbo de Sonora. La kodnumero de la komunumo laŭ la INEGI, do laŭ la nacia geografia instituto estas 26055. Geografio La komunumo havis en 2010 (lasta popolnombrado de la INEGI) 178380 loĝantojn. El tiuj estis 90545 viroj kaj 80835 virinoj. La komunumo havas surfacon de 8412,8 km². Tiel San Luis Rio Colorado estas unu el la plej grandaj komunumoj en Sonora kaj ĝi formas 4,5 % de la subŝtato Sonora. Tamen la plej granda parto de la komunuma tereno konsistas el la Dezerto de Altar. Krom la ĉefurbo ekzista nur kelkaj malgrandaj loĝlokoj kiel ekzemple: Luis B. Sánchez, Golfo de Santa Clara, Nuevo Michoacán kaj Islita. La meza alteco (de la ĉefurbo) estas 30 metroj super la marnivelo. Klimato En la komunumo jare falas averaĝe 27 mm/m² de precipitaĵo. La averaĝa jara temperaturo estas 23 °C. Sociogeografio En la jaro 2000 (laŭ INEGI) en la komunumo vivis 94716 personoj pli aĝaj ol 15 jaroj. El tiuj 90278 scipovis legi kaj skribi kaj 4297 personoj estis analfabetoj. Do 4,54 % de la personoj pli aĝaj ol 15 en la komunumo estis analfabetoj. En la jaro 2000 en la komunumo vivis 126542 personoj, pli aĝaj ol 5 jaroj. El tiuj 886 personoj sciis paroli indiĝenan lingvon. Tio signifas ke 0,7 % de la loĝantaro en la koncerna jaro sciis paroli indiĝenan lingvon. Fontoj: Statistikoj de la INEGI: Conteo de Población y Vivienda 2005 k. a., (hispane: popol- kaj loĝejnombrado). Politiko La komunumestroj post la jaro 1939 estas la jenaj: 1939 - 1941, Félix M. Contreras 1941 - 1943, Carlos Encinas 1943 - 1946, Alberto Veytia Ponce 1946 - 1949, Heriberto R. Silva 1949 - 1952, Refugio del Río Sáenz 1952 - 1955, Isidro Parra Olguín 1955 - 1958, Eulogio Medina Hoyos 1958 - 1961, Mario Morua Johnson 1961 - 1961, Carlos Rodríguez Araiza (dumtempa) 1961 - 1964, Manuel Parra Peralta 1964 - 1967, Carlos Rodríguez Araiza 1967 - 1970, Rafael Loya Castro 1970 - 1973, Jorge Flores Valdez 1973 - 1976, Rubén Payán Serrano 1976 - 1979, Ignacio Guzmán Gómez 1979 - 1982, Rodolfo Rogel villa 1982 - 1985, Fausto Ochoa Medina 1985 - 1988, Sergio Miguel García Iñiguez 1988 - 1991, José Jesús Bustamante Salcido 1991 - 1994, Gilberto Madrid Navarro 1994 - 1997, Jorge Figueroa González 1997 - 2000, Florentino Díaz Armenta 2000 - 2003, José Enrique Reyna Lizarraga 2003 - 2006, Inĝ. José Ines Palafox Nuñez 2006 - 2009, Hector Ruben Espino Santana Historio La komunumo estas relative juna. Nur en 1907 la familio "Osuna Domínguez" konstruis ĉe la orienta riverbordo ranĉon, kiu poste fariĝis la "Rancho San Luis". En 1917 la kapitano Carlos G. Calles estis sendita de la federacia registaro por konstrui soldatejon por protekti la regionon. En 1937 la tiama prezidento de Meksiko Lázaro Cárdenas senproprietigis la kompanion "Colorado River Land Company" kaj iniciatis la kreskon de la loĝantaro kaj de la regiona ekonomio. En la jaro 1939 San Luis Rio Colorado ricevis la statuson de komunumo kaj Félix M. Contreras fariĝis al unua komunumestro. En 1958 San Luis Rio Colorado fariĝas "urbo". Por pliaj informoj vidu la artikolon pri la ĉefurbo San Luis Río Colorado (urbo) Eksteraj ligiloj San Luis Río Colorado en Enciclopedia de los Municipios de México (hispane)